CELEX: 32015R2316
Language: et
Date: 2015-12-08 00:00:00
Title: Komisjoni rakendusmäärus (EL) 2015/2316, 8. detsember 2015, teatavate kaupade klassifitseerimise kohta kombineeritud nomenklatuuris

12.12.2015   
            
            
               ET
            
            
               Euroopa Liidu Teataja
            
            
               L 328/52
            
         KOMISJONI RAKENDUSMÄÄRUS (EL) 2015/2316,
   8. detsember 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Silindrikujuline patareitoitel plasttoode kaanega (nn elektrooniline hoiukarp) kõrgusega 17 cm ja läbimõõduga 12 cm.
                  Kaane sees on väike vedelkristallnäidik ja pilu müntide sisse panemiseks (nt euromündid). Kui münt käsitsi pilusse pannakse, tunneb kaanes olev mehhanism (arvutusseade) mündi läbimõõdu ära ja kuvab näidikul selle väärtuse.
                  Üksteise järel sisse lastud müntide väärtused liidetakse olemasolevale summale ja vedelkristallnäidikul kuvatakse kogusumma.
                  Müntide eemaldamisel hoiukarbist nende väärtust ei lahutata.
                  Vt pilti (1).
               
               
                  8470 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 8470, 8470 90 ja 8470 90 00 sõnastusega.
                  Toode on kombineeritud toode, mis koosneb plastanumast ja arvutusseadmest. Võrreldes tavapäraste hoiukarpidega annab arvutusseade tootele tema põhiomaduse. Seega ei või toodet klassifitseerida vastavalt koostismaterjalile (grupp 39).
                  Kuna tootel ei ole võimalust andmete käsitsi sisestamiseks (mündid ei ole andmed), ei saa seda pidada kalkulaatoriks (vt ka HSi selgitavad märkused, rubriik 8470, punkt A, alapunkt 1). Kuna arvutusseade võimaldab liita vähemalt kahte mitmekohalist arvu (nt 0,02 eurot + 2,00 eurot = 2,02 eurot), siis vastab see arvutusseadmena klassifitseerimise nõuetele (vt ka HSi selgitavad märkused, rubriik 8470, punkt 1).
                  Seega tuleb kogu toode klassifitseerida CN-koodi 8470 90 00 alla kui muu arvutusseadmega masin.
               
            
         (1)  Pilt on üksnes illustratsiooniks.